en en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en en war gl gl gl gl gl gl gl gl gl gl fr gl fr gl en fr gl en gl en de gl gl de gl gl es gl gl gl gl es gl en gl gl gl es gl gl gl gl gl en es gl gl gl gl
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
A planificación estratéxica da Civil UAVs Initiative 2021-2025 da continuidade á iniciativa impulsada en 2015 pola Xunta de Galicia para promover o desenvolvemento tecnolóxico de vehículos e sistemas non tripulados.
Para o período 2021-2025 xa se comprometeron 84 millóns de euros, aspirando a mobilizar un investimento de máis de 540 millóns de euros, mediante a colaboración público-privada (fondos europeos e financiamento privado) para impulsar unha iniciativa estratéxica e tractora de interese rexional que constitúe un instrumento clave de transformación económica e creación de emprego altamente cualificado.
Este investimento estrutúrase en torno a sete programas: I+D, Solucións, Investigación Científica, Infraestruturas, Competitividade, Talento e Vocacións científico-tecnolóxicas, que se desenvolverán a través de 30 actuacións específicas, que van desde:
O financiamento de grandes programas de I+D para a busca de novas tecnoloxías disruptivas.
A compra de solucións baseadas nestas tecnoloxías para incorporar aos servizos da Xunta de Galicia.
O impulso do Centro de Investigación Aeroportada de Rozas como infraestrutura de ensaios de referencia europea.
O apoio ás empresas galegas coa apertura de novos mercados.
A realización de actividades con escolares para promover vocacións científico-tecnolóxicas e seguir apostando polo talento.
A nova estratexia da Civil UAVs Initiative buscará, ademais, dar resposta aos novos retos do sector dos vehículos non tripulados nos eidos público e privado, como a atención á dependencia, a xestión de emerxencias, a modernización da agricultura, a seguridade turística, a xestión sustentable dos recursos forestais, da biodiversidade ou da auga, a mobilidade ou as enerxías renovables. Aliñada co contexto das políticas europeas, os retos verdes protagonizarán a Civil UAVs Initiative.
Desenvolver o polo de Rozas como epicentro da I+D+i aeroespacial en Galicia e posicionar Galicia como un actor global no sector
Mellorar a eficiencia dos servizos públicos mediante o uso de aeronaves non tripuladas
Xerar capacidades e coñecemento científico básico en Galicia
Internacionalización dos produtos e servizos desenvolvidos polas empresas galegas do sector aeroespacial, apoiando a súa chegada a novos mercados
Creación de emprego de calidade e desenvolvemento do talento galego
Planificación estratéxica Civil UAVs Initiative 2021-2025 (resumo executivo)
XORNADA DE PRESENTACIÓN DA CIVIL UAVS INITIATIVE 2021-2025 E DA LICITACIÓN PARA A SELECCIÓN DE SOCIOS ESTRATÉXICOS E TECNOLÓXICOS (27 de xullo)
Presentación da planificación estratéxica. Patricia Argerey Vilar, directora da Axencia Galega de Innovación
Novas oportunidades de investimento para o sector aeroespacial de Galicia. A senda dun pacto de Estado pola Industria. Jaime de Rábago Marín, decano do Colegio Nacional de Ingenieros del ICAI e Presidente do Comité de Industrialización do Instituto de la Ingeniería de España
Presentación da licitación para a selección de socios estratéxicos e tecnolóxicos para o período 2021-2025. Luisa Boquete, directora da Área de Programas de Innovación da Axencia Galega de Innovación
Presentación da licitación para a selección de socios estratéxicos e tecnolóxicos para o período 2021-2025. Beatriz Allegue, Xefa de Gabinete de Desenvolvemento Lexislativo – Asesoría Xurídixa Xeral da Xunta de Galicia
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok